CELEX: C2005/155/48
Language: el
Date: 2005-06-25 00:00:00
Title: Υπόθεση T-147/05: Προσφυγή του Federico José Garcia Resusta κατά της Επιτροπής των Ευρωπαϊκών Κοινοτήτων, που ασκήθηκε στις 4 Απριλίου 2005

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/25
            
         Προσφυγή του Federico José Garcia Resusta κατά της Επιτροπής των Ευρωπαϊκών Κοινοτήτων, που ασκήθηκε στις 4 Απριλίου 2005
   (Υπόθεση T-147/05)
   (2005/C 155/48)
   Γλώσσα διαδικασίας: η γαλλική
   Ο Federico José Garcia Resusta, κάτοικος Βρυξελλών, εκπροσωπούμενος από τον δικηγόρο Jean Van Rossum, με τόπο επιδόσεων στο Λουξεμβούργο, άσκησε στις 4 Απριλίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής περί απορρίψεως της αιτήσεως του προσφεύγοντος που αποσκοπούσε στο να αναγνωριστεί ότι έχει επαγγελματική προέλευση η ασθένεια ή η επιδείνωση της ασθένειας από την οποία πάσχει και η οποία τον εμποδίζει να ασκήσει τα καθήκοντα θέσεως απασχολήσεως της κατηγορίας που αντιστοιχεί στον βαθμό του,
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Η Επιτροπή εξέδωσε την προσβαλλόμενη απόφαση κατόπιν της εκδόσεως της αποφάσεως του Πρωτοδικείου, της 23ης Νοεμβρίου 2004, στην υπόθεση T-376/02 (1), με την οποία ακυρώθηκε η απόφαση της Επιτροπής, της 14ης Ιανουαρίου 2002, περί χορηγήσεως στον προσφεύγοντα συντάξεως αναπηρίας.
   Προς στήριξη της προσφυγής του, ο προσφεύγων επικαλείται την παράβαση της υποχρεώσεως αιτιολογήσεως, καθώς και την παράβαση του άρθρου 3 της ρυθμίσεως σχετικά με την ασφάλιση για κινδύνους ατυχήματος και επαγγελματικής ασθένειας των υπαλλήλων των Ευρωπαϊκών Κοινοτήτων, κατά το μέτρο που η γνώμη της ιατρικής επιτροπής, που έκρινε ότι δεν αποδείχθηκε επαρκώς ότι η επιδείνωση της ασθένειας του προσφεύγοντος είχε άμεση σχέση με τα καθήκοντα που ασκούσε ο προσφεύγων, είναι αντίθετη προς τη γνώμη της επιτροπής αναπηρίας, που έκρινε ότι η προϋπάρχουσα ασθένεια του προσφεύγοντος επιδεινώθηκε λόγω του άγχους που συνδέεται με τα καθήκοντά του.
   
      (1)  Ανακοίνωση στην ΕΕ C 44 της 22.2.2003, σ. 37, απόφαση δημοσιευθείσα στην ΕΕ C 45 της 19.2.2005, σ. 23